**ELŐTERJESZTÉS**

**Körmend Város Önkormányzata Képviselő-testülete 2021. szeptember 2-i ülésére**

**Tárgy**: ingatlan értékesítés megtárgyalása

Tisztelt Képviselő-testület!

A Képviselő-testület megtárgyalta a Babati Kft. kérelmét a helyi építési szabályzat módosítására irányulóan. A módosítás azt célozza, hogy a Babati Kft. telephelyéhez közel, a Sport utcában egy napelemes beruházás valósulhasson meg, amelyhez szükséges területet a Kft. szeretné megvásárolni az Önkormányzattól.

Az ingatlan a körmendi 0265/14 hrsz-ú ingatlanból kerül kialakításra majd, a helyi építési szabályzat

módosítását követően. A kialakítandó ingatlan területe kb. 2681 m2 lesz, ahogy a Testületet már

tájékoztattuk.

Mivel az ingatlan még nem kerülhet kialakításra, ezért fajlagos m2 ár meghatározását kértük az

értékbecslőtől. Az értékbecslő a fajlagos m2 árat 2000 Ft /m2 + ÁFA összegben állapította meg.

Kérem a Képviselő-testületet, hogy döntsön a határozati javaslat felől.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy a körmendi 0265/14 hrsz-ú

ingatlannak a csatolt térképmásolaton jelölt, kb. 2681 m2 kiterjedésű részét a helyi építési szabályzat

módosítását és a telekalakítást követően értékesíti a **Babati és Társa Korlátolt Felelősségű Társaság**

(9900 Körmend, Sport utca 2.) részére 2000 Ft/m2 + ÁFA eladási áron. A Képviselő-testület

felhatalmazza a Polgármestert a helyi építési szabályzat módosítását követően a telekalakítási eljárás

lefolytatására és az adásvételi szerződés megkötésére.

Körmend, 2021. 08.24.

**Bebes István**

**polgármester**